**Informácie k zápisu**

**Milí rodičia!**

**ZÁPIS sa uskutoční 9.apríla 2021 (piatok) – ešte upresníme podľa aktuálnej epidemiologickej situácie.**

 **Nástup do školy** je jedným z významných období v živote dieťaťa.  Pre dieťa je to prechod z obdobia „hier“ do obdobia „povinností“. Je to však aj obdobie zvýšenej záťaže pre rodičov. Veríme, že Vám tieto informácie pomôžu sa zorientovať v tomto procese.

**Prihlasovacia povinnosť a starostlivosť o školskú dochádzku**

Najznámejším hlavným kritériom pre vstup do prvej triedy je vek dieťaťa. Povinnosťou rodičov je prihlásiť školopovinné dieťa po dovŕšení šiestich rokov v čase nástupu na povinnú školskú dochádzku na zápis do školy a dbať o to, aby dochádzalo do školy pravidelne a včas. Zákonní zástupcovia sú povinní prihlásiť k zápisu aj deti, ktorým bol odložený začiatok povinnej školskej dochádzky o jeden rok. Na zápis treba prihlásiť aj deti so zdravotným znevýhodnením a zároveň priniesť aj úradný doklad o druhu postihnutia. Nikoho nemožno oslobodiť od plnenia povinnej školskej dochádzky.

Ak zákonný zástupca dieťaťa požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, je povinný k žiadosti predložiť**súhlasné vyjadrenie zariadenia výchovného poradenstva a prevencie** a súhlasné vyjadrenie všeobecného lekára pre deti a dorast.

Zákonnú povinnosť zapísať dieťa do základnej školy na Slovensku má každý rodič, ktorý je občanom SR a takisto aj jeho dieťa má slovenské občianstvo, bez ohľadu na to kde žije (čiže deti Slovákov žijúcich v zahraničí musia absolvovať ZŠ aj na Slovensku). V prípade, že má dieťa dvojité občianstvo, rodič tak urobiť nemusí, pokiaľ navštevuje školu v danom štáte podľa jeho legislatívy.

## ****Postup pri zápise žiaka do školy****

## Odporúčame rodičom komunikovať elektronickou formou – na webovej stránke školy máme elektronickú prihlášku, ktorú po vyplnení stačí odoslať, prípadne sú tam formuláre, ktoré možno doma vyplniť a priniesť do školy. V prípade elektronickej prihlášky po vyplnení na webovej stránke je potrebné ju vytlačiť, podpísať a priniesť do školy. Overenie údajov poskytnutých zákonnými zástupcami sa uskutoční podľa aktuálnej epidemiologickej situácie (**prefotený rodný list dieťaťa, občiansky preukaz zákonných zástupcov).**

## Zákonný zástupca dieťaťa so špeciálnymi výchovno-vzdelávacími potrebami doloží vyjadrenie príslušného zariadenia výchovného poradenstva a prevencie do vydania rozhodnutia o prijatí dieťaťa do základnej školy, najneskôr do 14. júna 2021.

## Ak zákonný zástupca požiada o odklad začiatku plnenia povinnej školskej dochádzky, súčasť žiadosti zákonného zástupcu je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie.

## Ak zákonný zástupca požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, súčasťou žiadosti je súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast.

V prípade, že sa nemôžete  zúčastniť zápisu v stanovenom čase, môžete dieťa zapísať aj v inom termíne, treba si ho dohodnúť  na tel. č.: **0905 418 923, 0905 360 918, 0903 468 254**

Zákonný zástupca v súlade so školským zákonom **je povinný** pri zápise uviesť tieto osobné údaje:

* meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
* meno a priezvisko, trvalé bydlisko zákonných zástupcov, kontaktné údaje,
* podľa potreby preukázateľný doklad o zdravotnom stave dieťaťa.

Pri zápise sa kladie dôraz na telesnú a psychickú vyspelosť dieťaťa a tiež jeho motorické schopnosti. **Zákonní zástupcovia môžu dieťa zapísať iba na jednu školu!**

**Zákonní zástupcovia**môžu dieťa zapísať do ktorejkoľvek základnej školy.

Kontakty na zariadenie výchovného poradenstva:

* Centrum pedagogicko-psychologického poradenstva a prevencie (CPPPaP), ulica J. Vuruma 2, Nitra

Tel.: 037/6554 245, 037/6554 247

Email: centrum@cpppap.sk

## **V prípade otázok môžete kontaktovať riaditeľku ZŠ:**

## **tel.: 0905 418 923, 0905 360 918**

## **e-mail: orolinova@unes.sk**